**YHTEISTYÖSOPIMUS**

Tämä yhteistyösopimus(“**Sopimus**”) on tehty [PVM] (”**Voimaantulopäivä**”) seuraavien osapuolten välillä:

**OSAPUOLET**

1. **Osapuoli A**, suomalainen osakeyhtiö, Y-tunnus -, [osoite], [sähköposti] (”**Osapuoli A**”); ja
2. **Osapuoli B**,suomalainen osakeyhtiö, Y-tunnus -, [osoite], [sähköposti] (”**Osapuoli B**”).

1) - 2) yhdessä jäljempänä ”**Osapuolet**” tai erikseen ”**Osapuoli**”.

1. **SOPIMUKSEN TAUSTA JA TARKOITUS** 
   1. Osapuolet sopivat tällä Sopimuksella yhteiskehitysprojektista (”**Projekti**”), jossa Osapuolet kehittävät yhdessä ---- (”**Työn Tulos**”), kuitenkin siten, että molemmilla Osapuolilla on omat, määritellyt vastuualueensa kehitystyössä. Mikäli Työn Tulos valmistuu Osapuolten välillä sovitun mukaisesti, sitä on tarkoitus markkinoida ja myydä palveluna molempien Osapuolien toimesta ja Osapuolien yhteisesti tarjoamana.
2. **SUUNNITTELU JA KEHITYS**
   1. Osapuolet sitoutuvat sopimaan Projektin ja Työn Tuloksen sisällön ja niihin liittyvien vastuiden täsmentämisestä tarpeen vaatiessa Projektin aikana.
   2. Projektissa kehitetään ----. Osapuoli A vastaa ----. Osapuoli B vastaa ----.
   3. Työn Tuloksen suunnittelu ja kehitystyö tapahtuu liitteenä olevan Projektisuunnitelman (**Liite 1**) mukaisesti, jossa on tarkemmin kuvattu Projektin vaiheita ja sisältöä. Osapuolten vastuut ja velvoitteet Projektiin ja sen jälkeiseen yhteistyöhön liittyen (ml. kehitystyö, markkinointi ja myynti) on eritelty liitteenä olevassa RACI-taulukossa (**Liite 2**).
   4. Molemmat Osapuolet osallistuvat aktiivisesti Projektiin ja allokoivat siihen tarvittavat henkilöstö- ja muut resurssit. Osapuolet sitoutuvat pitämään toisensa informoituna Projektin kannalta olennaisista seikoista.
   5. Osapuolten tulee Projektiin liittyvässä toiminnassaan noudattaa soveltuvaa lainsäädäntöä sekä Osapuolten välisiä ja Projektiin muuten liittyviä sopimuksia.
   6. Molemmat Osapuolet sitoutuvat suunnittelemaan ja kehittämään Työn Tulosta (siltä osin kuin ne kuuluvat Osapuolen vastuulle oheisen RACI-taulukon mukaan) siten, että:
   7. Työn Tulos vastaa kaikkia Osapuolten keskenään sopimia, Työn Tulokselle määriteltyjä edellytyksiä ja ominaisuuksia; ja
   8. Työn Tulos on korkealaatuinen, hyvin suunniteltu, toimiva ja turvallinen.
   9. Mikäli Projektin kuluessa ilmenee tarvetta työlle, josta ei ole tässä Sopimuksessa sovittu, mutta jota Projektin toteutuminen edellyttää, Osapuolet neuvottelevat työn suorittamisesta ja vastuunjaoista hyvässä uskossa. Lisätyöt pyritään mahdollisuuksien mukaan jakamaan tasan.
   10. Mikäli Projekti ei valmistu XX.XX.20XX mennessä, Projektia ei jatketa, mikäli Osapuolet eivät yhteisesti sovi sen jatkamisesta.
3. **KULUT JA MAKSUT**
   1. Osapuolet vastaavat omista Projektinaikaisista kustannuksistaan, myös siinä tapauksessa, ettei Projekti valmistu tai se raukeaa, ellei muuten sovita.
   2. Pääsääntö on, että Työn Tuloksen tuotot jaetaan tasan, siten että arvonlisäverottomasta myyntihinnasta vähennetään materiaalikulujen hinta ja sen jälkeen nettokate jaetaan Osapuolten välillä tasan 50 % / 50 %.
   3. Tuotot ja mahdollisesti Osapuolten kesken jaettavat menot tarkistetaan, yksilöidään ja raportoidaan kuukausittain kuun viimeiseen päivään mennessä sähköpostitse, minkä jälkeen tuottojen erotus laskutetaan toiselta Osapuolelta. Maksuaika on 14 päivää Korkolain mukaisella viivästyskorolla.
   4. Osapuolet ovat vastuussa omista verovelvollisuuksistaan sekä vastuuvakuutusten hankkimisesta.
4. **IMMATERIAALIOIKEUDET** 
   1. ”**Immateriaalioikeudet**” tarkoittavat tekijänoikeuksia, lähioikeuksia (sisältäen mm. oikeudet tietokantaan ja luetteloon tai valokuvaan), patentteja, hyödyllisyysmalleja, mallioikeuksia, tavaramerkkejä, toiminimiä, liike- ja yrityssalaisuuksia, tietotaitoa tai muuta rekisteröityä tai rekisteröimätöntä immateriaalioikeutta.
   2. Molemmat Osapuolet säilyttävät itsellään kaikki omistus- ja muut oikeudet tuotteisiin, palveluihin ja muihin Immateriaalioikeuksiin, jotka olivat olemassa ennen Projektin alkamista tai jotka on kehitetty, hankittu tai saatu ilman liitäntää toiseen Osapuoleen ja tähän Sopimukseen (”**Olemassa Olevat Immateriaalioikeudet**”). Osapuolet sitoutuvat olemaan rekisteröimättä mitään toisen Osapuolen Olemassa Olevaa Immateriaalioikeutta tai sellaista oikeutta, joka on sekoitettavissa toisen Osapuolen Olemassa Olevaan Immateriaalioikeuteen.
   3. Osapuolten yhdessä tekemän, luoman tai keksimän työn Immateriaalioikeudet kuuluvat yhteisesti niille Osapuolille siinä suhteessa kuin ne ovat sen tekemiseen, luomiseen tai keksimiseen osallistuneet. Yhteisomistuksen ehdot, mukaan lukien Immateriaalioikeuksien suojaaminen, kustannustenjako ja hyödyntäminen sovitaan kirjallisesti erikseen yhteisomistajien kesken.
   4. Osapuolet myöntävät toisilleen yksinomaisen käyttöoikeuden Sopimuksen aikana Sopimuksen kohdetta (eli Projektia tai sen jälkeistä markkinointia, myyntiä tai toteutettavaa palvelua) varten kehittämiensä Työn Tulosten osiin ja niiden Immateriaalioikeuksiin. Käyttöoikeus on voimassa tämän Sopimuksen voimassaolon ajan. Muuta kaupallista käyttöä varten käyttöoikeudesta tulee suorittaa kohtuullinen korvaus omistavalle Osapuolelle. Kaupallisen käyttöoikeuden ehdoista sovitaan aina kirjallisesti erikseen.
   5. Osapuoli ei saa Sopimuksen voimassaoloaikana yksin luovuttaa kolmansille tahoille käyttö-, omistus- tai muuta oikeutta Sopimuksen aikana Sopimuksen kohdetta varten kehittämiinsä Työn Tuloksiin tai niihin liittyviin osiin tai niiden Immateriaalioikeuksiin. Vain Osapuolet yhdessä saavat hyödyntää kyseisiä Työn Tulosta tai niihin liittyviä osia tai Immateriaalioikeuksia kaupallisessa tarkoituksessa Sopimuksen voimassaoloaikana.

* 1. Osapuolet vakuuttavat, että heidän Olemassa Olevat Immateriaalioikeutensa sekä Sopimuksen kohdetta varten kehittämät materiaalinsa ja Immateriaalioikeutensa eivät loukkaa kolmannen osapuolen Immateriaalioikeuksia tai muita oikeuksia. Tämä sopimus ei rajoita Osapuolia hyödyntämästä omia Olemassa Olevia Immateriaalioikeuksiansa tämän Sopimuksen voimassaoloaikana tai sen jälkeen. Sopimuksen voimassaolon päätyttyä, kaikki tässä Sopimuksessa myönnetyt käyttöoikeudet Immateriaalioikeuksiin päättyvät.
  2. Osapuolella ei ole oikeutta kaupallistaa, kopioida, markkinoida, myydä tai levittää toisen Osapuolen Immateriaalioikeuksia tai niitä sisältäviä materiaaleja tämän Sopimuksen päättymisen jälkeen. Sopimuksen voimassaolon aikana, Osapuolella on oikeus kaupallistaa, markkinoida, myydä ja levittää toisen Osapuolen Immateriaalioikeuksia sisältäviä materiaaleja vain molempien Osapuolten yhteiseksi hyödyksi, siltä osin kuin se on sallittu tässä Sopimuksessa tai muutoin Immateriaalioikeuden omistavan Osapuolen kirjallisella suostumuksella.

1. **SALASSAPITO**
   1. Osapuolet sitoutuvat pitämään salassa ja luottamuksellisina kaikki toiselta Osapuolelta saamansa missä tahansa muodossa olevat Osapuolen aineistot ja tiedot, jotka on merkitty luottamukselliseksi tai salassa pidettäväksi tai jotka on sellaisiksi ymmärrettävä (”**Luottamukselliset Tiedot**”).
   2. Osapuolella on oikeus:
2. käyttää Luottamuksellista Tietoa vain tämän Sopimuksen mukaisiin tarkoituksiin; ja
3. luovuttaa Luottamuksellista Tietoa ainoastaan sellaisille työntekijöille, alihankkijoille tai ulkopuolisille neuvonantajille, joiden on tarpeen käsitellä tietoa Sopimuksen tarkoitusten toteuttamiseksi. Toisen Osapuolen Luottamuksellisia Tietoja luovuttanut Osapuoli vastaa siitä, että tietoja vastaanottaneet tahot noudattavat tässä Sopimuksessa sovittuja ehtoja tiedon salassapidosta.
   1. Tämän kohdan mukainen salassapitovelvollisuus ei kuitenkaan koske sellaisia aineistoja ja tietoja jotka (a) olivat todistettavasti Osapuolen hallussa ilman salassapitovelvollisuuden rikkomista ennen tämän Sopimuksen allekirjoittamista; (b) ovat julkisia tämän Sopimuksen allekirjoitushetkellä tai tulevat myöhemmin julkisiksi ilman salassapitovelvollisuuden rikkomista (viimeksi mainitut julkiseksi tulohetkestään lukien); (c) Osapuoli on saanut ilman salassapitovelvollisuutta kolmannelta osapuolelta; (d) Osapuoli on todistettavasti itsenäisesti kehittänyt hyödyntämättä osaksikaan toiselta Osapuolelta saamaansa aineistoa tai tietoa; tai (e) Osapuoli on velvollinen luovuttamaan lain, asetuksen tai muun viranomaismääräyksen taikka oikeuden päätöksen perusteella.
   2. Sopimuksen päättyessä kaikki salassa pidettävää tietoa sisältävät tiedot tulee palauttaa luovuttaneelle Osapuolelle tai todistettavasti viipymättä tuhota Ostajan pyynnöstä.
   3. Tämän kohdan mukainen salassapitovelvoite on voimassa viisi (5) vuotta Sopimuksen päättymisen jälkeen.
4. **VASTUUT JA VASTUUNRAJOITUS**
   1. Kukin Osapuoli vastaa itse kehittämistään Työn Tulosten osista. Kustakin Työn Tuloksen osasta vastuullinen määräytyy Liitteenä olevan RACI-taulukon mukaan.
   2. Kukin Osapuoli vastaa kolmansille osapuolille aiheuttamastaan vahingosta itsenäisesti.
   3. Osapuoli ei ole vastuussa toiselle Osapuolelle tämän Sopimuksen rikkomisesta aiheutuneista välillisistä vahingoista kuten saamatta jääneestä liikevaihdosta. Tätä vastuunrajoitusta ei kuitenkaan sovelleta vahinkoihin, jotka johtuvat tämän Sopimuksen 4 (Immateriaalioikeudet) tai 5 (Salassapito) kohdan säännösten rikkomisesta taikka Osapuolen törkeästä huolimattomuudesta tai tahallisuudesta.
   4. Osapuolten tämän Sopimuksen mukainen vahingonkorvausvelvollisuus rajoittuu [täydennetään] euroon.
5. **VOIMASSAOLOAIKA**
   1. Tämä Sopimus tulee voimaan Voimaantulopäivänä. Sopimus on voimassa [30/60] päivän molemminpuolisella irtisanomisajalla Projektin valmistumiseen asti. Irtisanomisilmoitus on toimitettava sähköpostitse tai kirjallisesti toiselle Osapuolelle tässä Sopimuksessa ilmoitettuun osoitteeseen, ellei Osapuoli toisin ole etukäteen ilmoittanut toiselle Osapuolelle.
   2. Mikäli Projekti ei ole valmistunut kohdan 2.8. mukaisesti tai molemmat Osapuolet eivät muutoin ole hyväksyneet Projektin valmistumista ennen XX.XX.20XX, taikka mikäli Osapuolet eivät ole sopineet Sopimuksen jatkamisesta, Sopimus päättyy XX.XX.20XX.
   3. Projektin valmistuttua ja markkinointi- ja myyntityön alettua, Sopimus on voimassa toistaiseksi kuuden (6) kuukauden irtisanomisajalla. Osapuolen on irtisanomisesta huolimatta suoritettava kaikkiin ennen irtisanomista solmittuihin asiakassopimuksiin liittyvät velvollisuudet loppuun aktiivisesti ja asiantuntevasti. Projektin valmistuttua Sopimuksen irtisanonut Osapuoli maksaa toiselle Osapuolelle kertaluontoisena päättämiskorvauksena [täydennetään] euroa, mikäli Sopimus irtisanotaan yhden (1) vuoden sisällä Projektin päättymispäivästä ja [täydennetään] euroa, mikäli Sopimus irtisanotaan kahden (2) vuoden sisällä Projektin päättymispäivästä.
   4. Osapuolella on oikeus kirjallisesti irtisanoa Sopimus päättymään välittömästi, mikäli toinen Osapuoli syyllistyy olennaiseen sopimusrikkomukseen, eikä ole korjannut rikkomustaan [14/30] päivän kuluessa rikkomusta koskevan kirjallisen huomautuksen saatuaan. Mikäli Osapuoli irtisanoo Sopimuksen päättymään toisen Osapuolen olennaisen sopimusrikkomuksen johdosta, olennaiseen sopimusrikkomukseen syyllistynyt Osapuoli on velvollinen suorittamaan toiselle Osapuolelle kertaluontoisena päättämiskorvauksena [täydennetään] euroa.
   5. Osapuolella on oikeus purkaa tämä Sopimus kirjallisesti välittömin vaikutuksin, mikäli toinen Osapuoli joutuu konkurssiin, selvitystilaan, velkasaneeraukseen tai tulee maksukyvyttömäksi.
   6. Tämän Sopimuksen kohdat, joiden on luonteensa vuoksi tarkoitettu olevan voimassa myös Sopimuksen voimassaolon päättymisen jälkeen, säilyvät voimassa Sopimuksen voimassaolon päättymisen jälkeen, mukaan lukien kohdat 4 (Immateriaalioikeudet) ja 5 (Salassapito).
6. **RIIPPUMATTOMAT SOPIMUSKUMPPANIT**
   1. Osapuolet ovat riippumattomia sopimuskumppaneita, eikä tämä Sopimus luo minkäänlaista alisteista suhdetta, yhteisyhtiötä tai työsuhdetta Osapuolten välille.
   2. Osapuolten välinen yhteistyö ei rajoita Osapuolia tekemästä yhteistyösopimuksia muiden tahojen kanssa tai markkinoimasta tuotteitaan ja/tai palveluitaan ilman toista Osapuolta.
7. **SOVELLETTAVA LAKI JA RIIDANRATKAISU**
   1. Tähän Sopimukseen sovelletaan Suomen lakia, ei kuitenkaan Suomen kansainvälisen yksityisoikeuden lainvalintasääntöjä.
   2. Tätä Sopimusta koskevat erimielisyydet pyritään ensisijaisesti ratkaisemaan neuvottelemalla. Mikäli näissä neuvotteluissa ei saavuteta ratkaisua 60 päivän sisällä, tästä Sopimuksesta aiheutuvat riidat ratkaistaan Helsingin käräjäoikeudessa ensimmäisenä asteena.
8. **SOVELTAMISJÄRJESTYS**
   1. Tähän Sopimukseen kuuluvat alla luetellut Liitteet, jotka muodostavat kiinteän osan tätä Sopimusta. Mikäli tämän Sopimuksen sisältö poikkeaa Liitteiden sisällöstä, on tämän Sopimuksen teksti määräävä. Liitteiden mahdollisen keskinäisen poikkeavuuden osalta noudatetaan soveltamisjärjestyksenä nousevaa numerojärjestystä, jolloin pienempinumeroinen Liite saa etusijan suhteessa suurempinumeroiseen Liitteeseen.

Liite 1 – Projektisuunnitelma

Liite 2 – RACI-taulukko

1. **MUUT EHDOT**
   1. Kaikki tähän Sopimukseen liittyvät muutokset tehdään kirjallisesti kummankin Osapuolen allekirjoittamina.
   2. Tätä Sopimusta ei saa siirtää ilman toisen Osapuolen suostumusta.
2. **ALLEKIRJOITUSKAPPALEET**
   1. Tämä Sopimus on laadittu kahtena samanlaisena kappaleena, yksi kummallekin Osapuolelle.

**Osapuoli A Osapuoli B**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_